b'\n_START_ARTICLE_\nVuk Karad\xc5\xbei\xc4\x87\n_START_SECTION_\nVarhainen el\xc3\xa4m\xc3\xa4\n_START_PARAGRAPH_\nKarad\xc5\xbei\xc4\x87 syntyi vanhemmille Stefan ja Jegda (omaa sukuaan \'Zrni\xc4\x87\') Tr\xc5\xa1i\xc4\x87in kyl\xc3\xa4ss\xc3\xa4 l\xc3\xa4hell\xc3\xa4 Loznicaa  Serbiassa, joka tuolloin kuului Ottomaanien valtakuntaan. H\xc3\xa4nen perheens\xc3\xa4 oli asettunut Drobnjacista ja h\xc3\xa4nen \xc3\xa4itins\xc3\xa4 oli syntynyt Ozrini\xc4\x87issa, Nik\xc5\xa1i\xc4\x87iss\xc3\xa4 (nyky\xc3\xa4\xc3\xa4n Montenegrossa). H\xc3\xa4nen perheess\xc3\xa4\xc3\xa4n oli korkea lapsikuolleisuus, joten h\xc3\xa4n sai nimen Vuk (\'susi\'), jotta noidat ja pahat henget eiv\xc3\xa4t vahingoittaisi h\xc3\xa4nt\xc3\xa4 (perinteisesti nimi \'Vuk\' annettiin vahvistamaan kantajaansa).\n_START_SECTION_\nKoulutus\n_START_PARAGRAPH_\nVuk Karad\xc5\xbei\xc4\x87 oli onnekas ollessaan sukua Jevta Savi\xc4\x87 \xc4\x8cotri\xc4\x87ille, ainoalle lukutaitoiselle paikalliselle, joka opetti h\xc3\xa4net lukemaan ja kirjoittamaan. Karad\xc5\xbei\xc4\x87 jatkoi opiskeluaan Loznicassa Trono\xc5\xa1an luostarissa. H\xc3\xa4n oppi siell\xc3\xa4 kalligrafian k\xc3\xa4ytt\xc3\xa4en ruokoa kyn\xc3\xa4n sijaan ja ruutiliuosta musteena. Oikean paperin sijaan h\xc3\xa4n oli onnekas, jos l\xc3\xb6ysi patruunan k\xc3\xa4\xc3\xa4reit\xc3\xa4. \xc2\xa0Luostarissa ollessaan Karad\xc5\xbei\xc4\x87in t\xc3\xa4ytyi viett\xc3\xa4\xc3\xa4 suurin osa ajastaan karjasta huolehtien opiskelemisen sijaan, joten h\xc3\xa4nen is\xc3\xa4ns\xc3\xa4 laittoi h\xc3\xa4net palaamaan kotiin. Sill\xc3\xa4 v\xc3\xa4lin, serbien ensimm\xc3\xa4inen kansannousu (Ottomaanien valtakuntaa vastaan) oli syttynyt vuonna 1804. Ep\xc3\xa4onnistuttuaan pyrkimyksiss\xc3\xa4\xc3\xa4n p\xc3\xa4\xc3\xa4st\xc3\xa4 Sremski Karlovcin lukioon, jonne 19-vuotias Karad\xc5\xbei\xc4\x87 oli liian vanha, h\xc3\xa4n muutti Petrinjaan, viett\xc3\xa4en siell\xc3\xa4 muutaman kuukauden opiskellen latinaa ja saksaa. My\xc3\xb6hemmin h\xc3\xa4n muutti Belgradiin tavatakseen arvostetun tutkijan Dositej Obradovi\xc4\x87in ja pyyt\xc3\xa4\xc3\xa4kseen h\xc3\xa4nelt\xc3\xa4 tukea opintoihinsa, mist\xc3\xa4 Obradovi\xc4\x87 kielt\xc3\xa4ytyi. Pettynyt Karad\xc5\xbei\xc4\x87 matkusti Jadariin ja alkoi ty\xc3\xb6skennell\xc3\xa4 Jakov Nenadovi\xc4\x87in kirjurina. Kun Belgradin yliopisto (tunnetaan paremmin nimell\xc3\xa4 Grande \xc3\x89cole tai Velika skola) perustettiin, Karad\xc5\xbei\xc4\x87 oli yksi sen ensimm\xc3\xa4isist\xc3\xa4 opiskelijoista.\n_START_SECTION_\nMy\xc3\xb6hempi el\xc3\xa4m\xc3\xa4 ja kuolema\n_START_PARAGRAPH_\nPian t\xc3\xa4m\xc3\xa4n j\xc3\xa4lkeen Karad\xc5\xbei\xc4\x87 sairastui ja matkusti Pestiin ja Novi Sadiin saadakseen hoitoa jalalleen siin\xc3\xa4 onnistumatta.  Karad\xc5\xbei\xc4\x87 palasi my\xc3\xb6hemmin Serbiaan, mutta ottomaanien h\xc3\xa4vitty\xc3\xa4 kapinallisille vuonna 1813, h\xc3\xa4n joutui muuttamaan Wieniin. Siell\xc3\xa4 h\xc3\xa4n tapasi kokeneen, slavistiikasta kiinnostuneen kielitieteilij\xc3\xa4n Jernej Kopitarin. Kopitarin vaikutus auttoi Karad\xc5\xbei\xc4\x87ia serbian kielen ja ortografian uudistuksessa. Toinen t\xc3\xa4rke\xc3\xa4 vaikuttaja oli Sava Mrkalj._NEWLINE_Vuosina 1814 ja 1815, Vuk julkaisi kaksi volyymia teoksestaan "Srpske Narodne" (suom. Serbialaiset kansanlaulut). My\xc3\xb6hemmin teosta julkaistiin nelj\xc3\xa4, sitten kuusi, ja lopulta yhdeks\xc3\xa4n osaa. Laajoissa painoksissaan, laulut kiinnittiv\xc3\xa4t huomiota halki Euroopan ja Amerikan. Goethe kuvaili niiden olevan "erinomaisia" ja "vet\xc3\xa4v\xc3\xa4n vertoja Salomonin Laulujen laululle"._NEWLINE_Karad\xc5\xbei\xc4\x87 jatkoi laulujen ker\xc3\xa4\xc3\xa4mist\xc3\xa4 1830-luvulle saakka. H\xc3\xa4n saapui Montenegroon syksyll\xc3\xa4 1834. Huonovointisuutensa vuoksi h\xc3\xa4n vietti talven Kotorinlahdella ja palasi kev\xc3\xa4\xc3\xa4ll\xc3\xa4 1835. Kotorinlahdella asuessaan Karad\xc5\xbei\xc4\x87 tapasi Risanissa syntyneen Vuk Vr\xc4\x8devi\xc4\x87in. Vr\xc4\x8devi\xc4\x87ist\xc3\xa4 tuli Karad\xc5\xbei\xc4\x87in uskollinen ty\xc3\xb6toveri, joka l\xc3\xa4hetti ker\xc3\xa4\xc3\xa4mi\xc3\xa4\xc3\xa4n kansanlauluja ja -tarinoita Karad\xc5\xbei\xc4\x87ille Wieniin useiden vuosien ajan. Toinen yht\xc3\xa4 ahkera Karad\xc5\xbei\xc4\x87in avustaja oli Boka Kotorskasta kotoisin oleva pappi Vuk Popovi\xc4\x87. Vr\xc4\x8devi\xc4\x87 ja Popovi\xc4\x87 olivat molemmat Vukin ep\xc3\xa4itsekk\xc3\xa4it\xc3\xa4 avustajia etnografisen, kansanperinteisen ja leksikaalisen materiaalin kokoamisessa. _NEWLINE_Suurinta osaa Karad\xc5\xbei\xc4\x87in teoksista oli kielletty julkaisemasta Serbiassa ja It\xc3\xa4vallassa Milo\xc5\xa1 Obrenovi\xc4\x87in hallinnon aikaan. Poliittisesta n\xc3\xa4k\xc3\xb6kulmasta katsoen Obrenovi\xc4\x87 piti Karad\xc5\xbei\xc4\x87in teoksia potentiaalisena uhkana useasta syyst\xc3\xa4. Yksi niist\xc3\xa4 oli joidenkin teosten sis\xc3\xa4lt\xc3\xb6, jonka oli mahdollista her\xc3\xa4tt\xc3\xa4\xc3\xa4 kansassa is\xc3\xa4nmaallisuutta ja vapaudentahtoa, ja saada heid\xc3\xa4t nousemaan turkkilaisia vastaan. T\xc3\xa4st\xc3\xa4 puolestaan olisi ollut haittaa Obrenovi\xc4\x87ille, joka oli hiljattain onnistunut neuvottelemaan rauhan ottomaanien kanssa. Montenegrossa Njego\xc5\xa1in painokoneessa ei k\xc3\xa4ytetty vanhentunutta "kovaa merkki\xc3\xa4"; toisin sanoen, se noudatti Karad\xc5\xbei\xc4\x87in ortografiaa. Obrenovi\xc4\x87 paheksui Njego\xc5\xa1in p\xc3\xa4\xc3\xa4t\xc3\xb6st\xc3\xa4 luopua merkist\xc3\xa4, joka oli aiheuttanut erimielisyytt\xc3\xa4, my\xc3\xb6s kirkolliseen hierarkiaan liittyen. Karad\xc5\xbei\xc4\x87in teokset saivat kuitenkin osakseen arvostusta ja tunnustusta muualla, etenkin Ven\xc3\xa4j\xc3\xa4ll\xc3\xa4. T\xc3\xa4m\xc3\xa4n lis\xc3\xa4ksi tsaari my\xc3\xb6nsi Karad\xc5\xbei\xc4\x87ille t\xc3\xa4yden el\xc3\xa4kkeen vuonna 1826._NEWLINE_Karad\xc5\xbei\xc4\x87 kuoli Wieniss\xc3\xa4 ja j\xc3\xa4tti j\xc3\xa4lkeens\xc3\xa4 tytt\xc3\xa4rens\xc3\xa4 maalaaja ja kirjailija Mina Karad\xc5\xbei\xc4\x87in, sek\xc3\xa4 poikansa upseeri Dimitrije Karad\xc5\xbei\xc4\x87in. H\xc3\xa4nen luunsa siirrettiin Belgradiin vuonna 1897 ja haudattiin kunnianosoituksin Dositej Obradovi\xc4\x87in viereen.\n_START_SECTION_\nKielelliset uudistukset\n_START_PARAGRAPH_\nKarad\xc5\xbei\xc4\x87 uudisti serbian kirjakielt\xc3\xa4 ja standardisoi serbian kyrillisen aakkoston tiukan foneettisen periaatteen mukaan, joka perustui saksan kieleen ja Jan Husin t\xc5\xa1ekin kielen aakkostoon. Karad\xc5\xbei\xc4\x87in uudistukset modernisoivat serbian kirjakielt\xc3\xa4 ja et\xc3\xa4\xc3\xa4nnyttiv\xc3\xa4t sit\xc3\xa4 serbialaisesta ja ven\xc3\xa4l\xc3\xa4isest\xc3\xa4 kirkkoslaavista tuoden sit\xc3\xa4 l\xc3\xa4hemm\xc3\xa4ksi kansan puhetta, erityisesti it\xc3\xa4isen Hertsegovinan murretta jota h\xc3\xa4n itse puhui. Karad\xc5\xbei\xc4\x87 oli \xc4\x90uro Dani\xc4\x8di\xc4\x87in ohella vuoden 1850 Wienin kirjallisuussopimuksen t\xc3\xa4rkeimm\xc3\xa4t serbialaiset allekirjoittajat. Sopimus oli it\xc3\xa4valtalaisten viranomaisten rohkaisema ja se loi pohjan serbian kielelle, monille sen muodoille joita serbit k\xc3\xa4ytt\xc3\xa4v\xc3\xa4t nyky\xc3\xa4\xc3\xa4n Serbiassa, Montenegrossa, Bosnia ja Hertsegovinassa ja Kroatiassa. Karad\xc5\xbei\xc4\x87 my\xc3\xb6s k\xc3\xa4\xc3\xa4nsi Uuden testamentin serbiaksi, joka julkaistiin 1868. _NEWLINE_Vukovialainen vaikutus tuntui kieless\xc3\xa4 vuosisadan loppuun asti. Sit\xc3\xa4 ennen serbit saavuttivat itsen\xc3\xa4isyyden vuonna 1878, ja kansallinen kulttuuri alkoi kukoistaa Belgradissa ja Novi Sadissa. Huolimatta Wienin sopimuksesta serbit kehittiv\xc3\xa4t ekavialaisen aksentin, jota puhuttiin heid\xc3\xa4n kahdessa kulttuurisessa p\xc3\xa4\xc3\xa4kaupungissaan ja jota my\xc3\xb6s serbien suuri enemmist\xc3\xb6 puhui.\n_START_SECTION_\nKirjallisuus\n_START_PARAGRAPH_\nKielellisten uudistustensa lis\xc3\xa4ksi Karad\xc5\xbei\xc4\x87 my\xc3\xb6s edisti suullista kirjallisuutta, jossa h\xc3\xa4n k\xc3\xa4ytti talonpoikaiskulttuuria l\xc3\xa4hteen\xc3\xa4. Johtuen h\xc3\xa4nen talonpoikaisesta kasvatuksestaan h\xc3\xa4n voimakkaasti samastui talonpoikaiseen suulliseen kirjallisuuteen, kooten siit\xc3\xa4 kansanlauluja, satuja ja sanontoja. Vaikkei Karad\xc5\xbei\xc4\x87 tuskin pit\xc3\xa4nytk\xc3\xa4\xc3\xa4n talonpoikaisel\xc3\xa4m\xc3\xa4\xc3\xa4 romanttisena, h\xc3\xa4n kuitenkin piti sit\xc3\xa4 serbialaisen kulttuurin olennaisena osana. H\xc3\xa4n ker\xc3\xa4si useita nidoksia kansan proosaa ja runoutta, johon kuuluu kirja yli sadasta lapsena oppimastaan lyyrisest\xc3\xa4 ja eeppisest\xc3\xa4 laulusta, jotka h\xc3\xa4n kirjoitti yl\xc3\xb6s ulkomuistista. H\xc3\xa4n my\xc3\xb6s julkaisi ensimm\xc3\xa4isen kansankielisen serbian sanakirjan. H\xc3\xa4n sai t\xc3\xb6ihins\xc3\xa4 v\xc3\xa4h\xc3\xa4n rahallista apua ja eli ajoittain k\xc3\xb6yhyydess\xc3\xa4, vaikka ruhtinas Milo\xc5\xa1 Obrenovi\xc4\x87 my\xc3\xb6nsi h\xc3\xa4nelle el\xc3\xa4kkeen el\xc3\xa4m\xc3\xa4ns\xc3\xa4 viimeiseksi yhdeks\xc3\xa4ksi vuodeksi. Joissakin tapauksissa Karad\xc5\xbei\xc4\x87 salasi sen tosiasian, ett\xc3\xa4 h\xc3\xa4n ei vain ker\xc3\xa4nnyt kansanrunoutta suullisen kirjallisuuden pohjalta, vaan my\xc3\xb6s kirjoitti puhtaaksi muiden Sremin alueen ker\xc3\xa4ilij\xc3\xb6iden k\xc3\xa4sin kirjoitettuja laulukirjoja.\n_START_SECTION_\nEi-kielelliset ty\xc3\xb6t\n_START_PARAGRAPH_\nKirjallisten ansioidensa lis\xc3\xa4ksi Vuk Karad\xc5\xbei\xc4\x87 antoi panoksensa Serbian antropologialle yhdist\xc3\xa4en siihen sen aikaisen etnografian. H\xc3\xa4n j\xc3\xa4tti j\xc3\xa4lkeens\xc3\xa4 muistiinpanoja ihmiskehon fyysisist\xc3\xa4 muodoista etnografisten muistiinpanojen lis\xc3\xa4ksi. H\xc3\xa4n otti k\xc3\xa4ytt\xc3\xb6\xc3\xb6n kirjakieleen rikkaan terminologian ruumiin osista (aina p\xc3\xa4\xc3\xa4st\xc3\xa4 varpaisiin). N\xc3\xa4it\xc3\xa4 termej\xc3\xa4 k\xc3\xa4ytet\xc3\xa4\xc3\xa4n edelleen niin tieteess\xc3\xa4 kuin arkikieless\xc3\xa4. H\xc3\xa4n antoi muiden asioiden lis\xc3\xa4ksi oman tulkintansa kytk\xc3\xb6ksist\xc3\xa4 ymp\xc3\xa4rist\xc3\xb6n ja asukkaiden v\xc3\xa4lill\xc3\xa4, sis\xc3\xa4lt\xc3\xa4en osat ravinnosta, asuinoloista, hygieniasta, sairauksista ja hautaamistavoista. T\xc3\xa4m\xc3\xa4 puoli Vuk Karad\xc5\xbei\xc4\x87ista ei ole niin tunnettua.'